section_heading: Tijek oružanog sukoba
paragraph_text: General Harry Prendergast je s oko 12,000 vojnika, 67 topova i riječnom flotilom bio već spreman za akciju te je 11. studenog krenuo uz rijeku Irrawaddy da Burmanci ne bi mogh organizirati otpor. Britanska riječna flotila je 28. studenog stigla pred starim gradom Avā. Kralj Thibaw Min je naredio da se položi oružje, ali se veliki dio snaga razišao s oružjem te je gerilskim djelovanjem godinama produžio otpor. Kralj je zarobljen, a monarhija i samostalnost Burme je ukinuta.